**Antti Hölli** (s. 16. heinäkuuta 1987 Kangasala) on suomalainen uransa päättänyt jääkiekkohyökkääjä, joka pelasi viimeksi Iso-Britannian sarjatasolla EPIHL-joukkue Milton Keynes Lightningissa. Hän on pelipaikaltaan vasen laitahyökkääjä. Hölli on pelannut urallaan ulkomailla myös Tanskassa ja Slovakiassa.
Peliuran jälkeen Hölli siirtyi erotuomariksi. Hölli toimi päätuomarina muun muassa Mestiksen finaaleissa ja kuului Liigan erotuomarien "tryout"-ryhmään.

Ura
---

### Seuraura

Hölli on Tampereen Ilveksen kasvatti. Hän voitti joukkueessa C-nuorten SM-hopeaa vuonna 2003. Seuraavalla kaudella 2003–2004 Hölli oli Ilveksen B-nuorten paras pistemis ja maalintekijä tehoilla 17+14=31. Kauden 2004–2005 päätteeksi hän voitti A-nuorten Suomenmestaruuden. Kaudella 2005–2006 Hölli oli Ilveksen A-nuorten paras pistemies ja maalintekijä tehoilla 17+11=28. Hän voitti kevään 2006 pudotuspelien jäähypörssin kerättyään kahdessa ottelussa 36 jäähyminuuttia, jotka Hölli sai ensimmäisessä puolivälieräottelussa vieraissa JYPiä vastaan. Hän sai ottelussa mm. sekä 2+10 minuutin jäähyn kyynärpäätaklauksesta ja käytösrangaistuksen sekä 2+20 minuutin jäähyn ja pelirangaistuksen päähän kohdistuneesta taklauksesta.

Kesällä 2006 Hölli harjoitteli Ilveksen paikallisvastustaja Tapparan SM-liigajoukkueen kanssa ja tähyili samalla paikkaa Pohjois-Amerikan juniorisarjoista. Hän päätti lopulta saada pelipaikkaa Tapparasta, jonka kanssa Hölli solmi kaksivuotisen sopimuksen elokuussa. Hän pelasi kauden 2006–2007 aikana joukkueessa kymmenen SM-liigaottelua jääden niissä ilman tehopisteitä. Hölli pelasi kauden aikana miesten pelejä myös yhden Mestis-ottelun verran alle 20-vuotiaiden maajoukkueessa. Suurimman osan kaudestaan hän pelasi kuitenkin Tapparan A-nuorissa, jossa Hölli pelasi kokonaan seuraavan kauden 2007–2008. Tuolloin hän oli joukkueen toiseksi paras pistemies Joonas Koskisen jälkeen tehoilla 16+16=32.

Kaudeksi 2008–2009 Hölli siirtyi Mestis-joukkue Heinolan Kiekon riveihin. Hän kuitenkin purki joulukuussa 2008 yhteisymmärryksessä sopimuksensa joukkueen kanssa, kun Höllin siviilityöt loppuivat rakennusmarkkinoiden hiljennyttyä Päijät-Hämeen alueella. Tammikuussa 2009 hän siirtyi kevääseen 2010 asti ulottuneella sopimuksella Lempäälän Kisan joukkueeseen. Kaudella 2009–2010 Hölli teki läpimurtonsa Mestiksessä ja oli tehoilla 20+14=34 joukkueen paras maalintekijä. Hän myös jakoi LeKin sisäisen pistepörssin voiton Juuso Antosen kanssa. Hölli jakoi koko Mestiksen maalipörssin kahdeksannen sijan Jokipoikien Tobias Salmelaisen ja Sportin Robin Bergmanin kanssa.

Huhtikuussa 2010 Hölli teki vuoden mittaisen sopimuksen Vaasan Sportin kanssa. Hän oli kaudella 2010–2011 tehoilla 16+15=31 joukkueen paras maalintekijä ja toiseksi paras pistemies Pete Suonpään jälkeen. Hölli oli myös kevään 2011 pudotuspeleissä tehoilla 5+5=10 joukkueen paras pistemies sekä paras maalintekijä Kim Nabbin kanssa. Hän voitti niiden päätteeksi Mestiksen-mestaruuden, valittiin sarjan toiseen tähdistökentälliseen ja oli liigakarsinnoissa Sportin paras pistemies tehoilla 1+1=2. Kaudeksi 2011–2012 Hölli siirtyi Tanskan AL-Bank Ligaenissa pelanneeseen Herning Blue Foxiin, jonka toiseksi paras pistemies hän oli Thomas Spellingin kanssa tehoilla 13+24=37. Hölli voitti kauden päätteeksi Tanskan-mestaruuden.

Kauden kynnyksellä 2012–2013 Hölli palasi aluksi ottelukohtaisella sopimuksella LeKiin. Lokakuussa 2012 hänen sopimustaan jatkettiin kauden loppuun. Hölli edusti kauden aikana Etelän joukkuetta Mestis Hockey Dayn tähdistöottelussa. Hän oli Mestiksen maalipörssissä toisella sijalla, kun Hölli siirtyi tammikuussa parin viikon mittaiselle try-outille kasvattajaseuraansa Tampereen Ilvekseen. Siirtorajan kynnyksellä hän sai kevääseen 2014 ulottuvan jatkosopimuksen joukkueeseen. Hölli teki loppukaudella kahdeksassa runkosarjaottelussa yhden syöttöpisteen ja neljässä liigakarsintaottelussa kolme maalia, joista kaksi jäi ratkaisumaaliksi.

Ensimmäisellä täydellä SM-liigakaudellaan 2013–2014 Hölli teki 39 runkosarjaottelussa tehot 3+3=6. Hän pelasi kauden aikana myös kolme ottelua lainalla LeKissä. Kaudeksi 2014–2015 Hölli palasi Tanskaan ja siirtyi vuoden mittaisella sopimuksella Herlev Eaglesin riveihin. Hän voitti joukkueen sisäisen piste-, maali- ja syöttöpörssin tehoilla 12+16=28. Kauden 2015–2016 kynnyksellä Hölli palasi LeKiin, mutta vain kuuden pelaamansa ottelun jälkeen hän palasi kuitenkin loppukauden sopimuksella Herleviin lokakuussa 2015. Tammikuun 2016 lopulla Hölli siirtyi sieltä toiseen Metal Ligaen -seuraan, SønderjyskE Ishockeyyn. Hän oli ennen tätä kymmenellä osumallaan Herlevin toiseksi paras maalintekijä Victor Backmanin jälkeen.

Lokakuussa 2016 Hölli siirtyi Slovakian Extraligan MHC Martiniin oltuaan ilman sopimusta alkukauden 2016–2017. Hän pelasi siellä viisi ottelua, kunnes Hölli siirtyi marraskuussa loppukauden sopimuksella Iso-Britannian sarjatasolle EPIHL-joukkue Milton Keynes Lightningiin.

### Maajoukkueura

Hölli pelasi U-18 Junior World Cupissa vuonna 2004. Yhteensä hän on pelannut seitsemän nuorten ja kahdeksan poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2004–2005 | Ilves | A-SM | 24 | 3 | 4 | 7 | 18 | 10 | 0 | 1 | 1 | 2 |
| 2005–2006 | Ilves | A-SM | 37 | 17 | 11 | 28 | 38 | 2 | 0 | 0 | 0 | 36 |
| 2006–2007 | Suomi U20 | Mestis | 1 | 0 | 0 | 0 | 2 | – | – | – | – | – |
|  | Tappara | A-SM | 31 | 12 | 14 | 26 | 44 | 9 | 1 | 2 | 3 | 4 |
|  | Tappara | SM-liiga | 10 | 0 | 0 | 0 | 0 | – | – | – | – | – |
| 2007–2008 | Tappara | A-SM | 41 | 16 | 16 | 32 | 77 | 3 | 1 | 0 | 1 | 4 |
| 2008–2009 | HeKi | Mestis | 28 | 6 | 9 | 15 | 24 | – | – | – | – | – |
|  | LeKi | Mestis | 8 | 3 | 5 | 8 | 6 | 2 | 0 | 0 | 0 | 2 |
| 2009–2010 | LeKi | Mestis | 41 | 20 | 14 | 34 | 42 | 8 | 2 | 1 | 3 | 10 |
| 2010–2011 | Sport | Mestis | 45 | 16 | 15 | 31 | 24 | 11 | 5 | 5 | 10 | 6 | Kakkostähdistö |
| 2011–2012 | Herning Blue Fox | Tanska | 36 | 13 | 24 | 37 | 22 | 14 | 3 | 7 | 10 | 8 |
| 2012–2013 | LeKi | Mestis | 34 | 20 | 13 | 33 | 12 | – | – | – | – | – |
|  | Ilves | SM-liiga | 8 | 0 | 1 | 1 | 8 | – | – | – | – | – |
| 2013–2014 | LeKi | Mestis | 3 | 2 | 1 | 3 | 2 | – | – | – | – | – |
|  | Ilves | SM-liiga | 39 | 3 | 3 | 6 | 8 | – | – | – | – | – |
| 2014–2015 | Herlev Eagles | Tanska | 34 | 12 | 16 | 28 | 41 | – | – | – | – | – |
| 2015–2016 | LeKi | Mestis | 6 | 1 | 3 | 4 | 0 | – | – | – | – | – |
|  | Herlev Eagles | Tanska | 27 | 10 | 10 | 20 | 8 | – | – | – | – | – |
|  | SønderjyskE Ishockey | Tanska | 2 | 0 | 0 | 0 | 2 | 13 | 3 | 2 | 5 | 8 |
| 2016–2017 | MHC Martin | SloEL | 5 | 1 | 0 | 1 | 0 | – | – | – | – | – |
| 3 kautta | yhteensä | SM-liiga | 57 | 3 | 4 | 7 | 16 | – | – | – | – | – |
| 7 kautta | yhteensä | Mestis | 166 | 68 | 60 | 128 | 112 | 21 | 7 | 6 | 13 | 18 |
| 3 kautta | yhteensä | Tanska | 99 | 35 | 50 | 85 | 73 | 27 | 6 | 9 | 15 | 16 |
| 1 kausi | yhteensä | SloEL | 5 | 1 | 0 | 1 | 0 | – | – | – | – | – |

Lähteet
-------

* Antti Hölli The Internet Hockey Databasessa (englanniksi)
* Antti Hölli *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Antti Hölli *Elite Prospects*. Everysport Media Group AB.  (englanniksi)
2. ↑  Antti Hölli jatkaa Tapparassa *Jatkoaika.com*.  24.8.2006. Jatkoaika r.y. Viitattu 27.1.2013.
3. ↑  Tim Velemirovich ja Adam Meyer HeKin haaviin *Jatkoaika.com*.  30.5.2008. Jatkoaika r.y. Viitattu 27.1.2013.
4. ↑  Antti Hölli ei jatka Heinolassa *Jatkoaika.com*.  22.12.2008. Jatkoaika r.y. Viitattu 27.1.2013.
5. ↑  Antti Hölli LeKi-hyökkäykseen *Jatkoaika.com*.  28.1.2009. Jatkoaika r.y. Viitattu 27.1.2013.
6. ↑  Sport julkaisi ensimmäiset sopimuksensa *Jatkoaika.com*.  23.4.2010. Jatkoaika r.y. Viitattu 27.1.2013.
7. ↑  Mestiksen parhaat palkittu *Jatkoaika.com*.  7.4.2011. Jatkoaika r.y. Viitattu 27.1.2013.
8. ↑  Pistepörssi liigakarsinnassa 10–11 – Liiga *liiga.fi*. Jääkiekon SM-liiga Oy. Viitattu 27.1.2013.
9. ↑  Antti Hölli suuntaa Tanskaan *Jatkoaika.com*.  10.6.2011. Jatkoaika r.y. Viitattu 27.1.2013.
10. ↑  LeKille ottelukohtaisia sopimuksia – lainapelaajat selvillä *Jatkoaika.com*.  12.9.2012. Jatkoaika r.y. Viitattu 27.1.2013.
11. ↑  LeKi vahvisti asemiaan – Hölli jatkaa  10.10.2012. Jatkoaika.com. Viitattu 27.1.2013.
12. ↑  Mestiksen tähdistövalinnat nimetty *Jatkoaika.com*.  1.11.2012. Jatkoaika r.y. Viitattu 27.1.2013.
13. ↑  Ilves kokeilee Mestiksen maalitykkiä *Jatkoaika.com*.  10.1.2013. Jatkoaika r.y. Viitattu 27.1.2013.
14. ↑  Ilves-hyökkääjälle jatkosopimus *liiga.fi*.  10.1.2013. Jääkiekon SM-liiga Oy. Viitattu 29.1.2013.
15. ↑  Suomalaishyökkääjä suuntaa uusien haasteiden perässä Tanskaan  20.8.2014. SuomiKiekko. Viitattu 4.1.2016.
16. ↑  LeKille vahvistusta hyökkäykseen ja takalinjoille – Hölli palaa Lempäälään *Jatkoaika.com*.  9.9.2015. Jatkoaika r.y. Viitattu 4.1.2016.
17. ↑  LeKille tuntuva menetys – Hölli palaa Tanskaan *Jatkoaika.com*.  12.10.2015. Jatkoaika r.y. Viitattu 4.1.2016.
18. ↑  Antti Hölli skifter til SønderjyskE  31.1.2016. Herlev Eagles.  Arkistoitu 6.4.2016. Viitattu 31.1.2016. (tanskaksi)
19. ↑  Runák, Michal: Martin podpísal dve zahraničné posily, nastúpia už v piatok proti Trenčínu *HokejPortal.sk*.  3.10.2016. Erasmedia Europe s.r.o. Viitattu 15.11.2016. (slovakiksi)
20. ↑  Richardson, Tracey: ROSTER NEWS: Lightning add Finnish forward Hölli  15.11.2016. Milton Keynes Lightning.  Arkistoitu 30.4.2017. Viitattu 15.11.2016. (englanniksi)
21. ↑  Pelaajat – H *Tappara.fi*. Tamhockey Oy. Viitattu 15.7.2013.